Ελισάβετ Χάουαρντ, κόμισσα του Γουίλτσιρ

Η Ελισάβετ Χάουαρντ, σύζυγος Μπολέυν, κόμισσα του Γουίλτσιρ ( – 3 Απριλίου 1538) ήταν Αγγλίδα ευγενής, γνωστή ως μητέρα της Άννας Μπολέυν και ως εκ τούτου εκ μητρός γιαγιά της Ελισάβετ Α΄ της Αγγλίας. Η μεγαλύτερη κόρη του Θωμά Χάουαρντ 2ου δούκα του Νόρφολκ, και της πρώτης συζύγου του, Ελισάβετ Τίλνεϋ, παντρεύτηκε τον Θωμά Μπολέυν κάποια στιγμή στα τέλη του 15ου αι. Η Ελισάβετ έγινε υποκόμισσα Ρότσφορντ το 1525, όταν ο σύζυγός της προήχθη σε ευγενή, στη συνέχεια έγινε κόμισσα του Όρμοντ το 1527, και κόμισσα του Γουίλτσιρ το 1529.

 Καταγωγή και νεανική ζωή 
Η Ελισάβετ γεννήθηκε γύρω στο 1480 στην πλούσια και με επιρροή Οικογένεια Χάουαρντ, ως η μεγαλύτερη από τις δύο κόρες του σερ Θωμά Χάουαρντ, αργότερα 2ου δούκα του Νόρφολκ, και της 1ης συζύγου του Ελισάβετ Τίλνεϋ. Ο εκ πατρός παππούς της, σερ Ιωάννης Χάουαρντ, χρίστηκε δούκας του Νόρφολκ το 1483 από τον βασιλιά Ριχάρδο Γ΄.

Η οικογένειά της κατάφερε να επιβιώσει από την πτώση του προστάτη της, βασιλιά Ριχάρδου Γ΄, ο οποίος σκοτώθηκε στο Μπόσγουορθ το 1485, και εκτοπίστηκε από τον νικητή Ερρίκο Ζ΄ Τυδώρ, όταν ήταν περίπου πέντε ετών. Η Ελισάβετ έγινε μέλος της βασιλικής αυλής από νεαρή κοπέλα.

 Γάμος και κυρία των τιμών της βασιλικής αυλής 
Ενώ βρισκόταν στην αυλή, παντρεύτηκε τον Θωμά Μπολέυν, έναν φιλόδοξο νεαρό αυλικό, κάποια στιγμή πριν από το 1500, πιθανώς το 1498.  Σύμφωνα με τον Θωμά, η σύζυγός του ήταν έγκυος πολλές φορές τα επόμενα χρόνια, αλλά μόνο τρία παιδιά έζησαν μέχρι την ενηλικίωση. Τα τρία παιδιά ήταν:
 Μαρία Μπολέυν, ερωμένη του Ερρίκου Η΄ της Αγγλίας ( 1499 – 19 Ιουλίου 1543).
 Γεώργιος Μπολέυν, υποκόμης Ρότσφορντ ( 1504 – 17 Μαΐου 1536).
 Άννα Μπολέυν, βασίιλική σύζυγος του Ερρίκου Η΄ της Αγγλίας ( 1501 ή 1507 – 19 Μαΐου 1536).

Τα άλλα δύο αγόρια ήταν ο Θωμάς (γενν. 1496) και ο Ερρίκος («Χαλ»· γενν. 1500). Και οι δύο απεβίωσαν από την επιδημία εφίδρωσης κατά τη διάρκεια της νόσου το 1506.

Καθ' όλη αυτή την περίοδο, η Ελισάβετ ήταν κυρία επί των τιμών στην βασιλική αυλή· πρώτα της Ελισάβετ της Υόρκης και στη συνέχεια της Αικατερίνης της Αραγωνίας. Με βάση μεταγενέστερα κουτσομπολιά, η Ελισάβετ Μπολέυν πρέπει να ήταν μία εξαιρετικά ελκυστική γυναίκα. Κυκλοφόρησαν φήμες όταν ο Ερρίκος είχε σχέση με την Άννα Μπολέυν, ότι η Ελισάβετ ήταν κάποτε ερωμένη του, με την υπόνοια μάλιστα ότι η Άννα Μπολέυν μπορεί να ήταν κόρη του Ερρίκου Η΄.  Ωστόσο, παρά τις πρόσφατες προσπάθειες ενός ή δύο ιστορικών να αποκαταστήσουν αυτόν τον μύθο, ο Ερρίκος Η΄ τον διέψευσε, και δεν αναφέρθηκε ποτέ στην απαλλαγή που επεδίωξε, για να νομιμοποιήσει την ένωσή του με την Άννα. Οι περισσότεροι ιστορικοί πιστεύουν ότι είναι πιθανό, αυτή η φήμη να ξεκίνησε από τη σύγχυση της Ελισάβετ με την πιο διάσημη ερωμένη του Ερρίκου, Ελισάβετ Μπλάουντ, ή από την αυξανόμενη αντιδημοτικότητα της οικογένειας Μπολέυν μετά το 1527.

 1519–1536 
δεξιά|μικρογραφία|229x229εσ|Η μεγαλύτερη κόρη της Ελισάβετ, η Μαρία Μπολέυν.
δεξιά|μικρογραφία|236x236εσ|Η μικρότερη κόρη της Ελισάβετ, Άννα Μπολέυν.
μικρογραφία|Η υπογραφή του γιου της Ελισάβετ, Γεωργίου.

 Μετέπειτα ζωή και το τέλος 
Μετά την εκμηδένιση των φιλοδοξιών της οικογένειας, η Ελισάβετ αποσύρθηκε στην επαρχία. Απεβίωσε μόλις δύο χρόνια μετά τα δύο μικρότερα παιδιά της. Ο σύζυγός της απεβίωσε τον επόμενο χρόνο. Η Ελισάβετ είναι θαμμένη στο παρεκκλήσιο της οικογένειας Χάουαρντ στην εκκλησία της Αγίας Μαρίας, στο Λάμπεθ. Η εκκλησία, η οποία παροπλίστηκε το 1972, στεγάζει τώρα το Μουσείο Κήπου.

Πρόγονοι

 Υποσημειώσεις 

 Βιβλιογραφία 
 Block, Joseph S. (2004). "Boleyn, George, Viscount Rochford (c. 1504–1536), courtier and diplomat". Oxford Dictionary of National Biography

 Head, David M. (2008). "Howard, Thomas, second duke of Norfolk (1443–1524), magnate and soldier". Oxford Dictionary of National Biography (online ed.). Oxford University Press. doi:10.1093/ref:odnb/13939.
 Ives, E. W. (2004). "Anne (Anne Boleyn) (c. 1500–1536), queen of England, second consort of Henry VIII". Oxford Dictionary of National Biography




Κατηγορία:Οικογένεια Χάουαρντ (αγγλική αριστοκρατία)